એવોર્ડ પસંદગી સમિતિના ચેરમેન શેખર કપૂરે નવી દિલ્હીમાં એવોર્ડની યાદી જાહેર કરી હતી. બંગાળી કળાકાર રિદ્ધિ સેનને ‘નગર કિર્તન’ નામની બંગાળી ફિલ્મ માટે શ્રેષ્ઠ અભિનેતાનો એવોર્ડ જાહેર થયો છે. ‘નગર કિર્તન’ને બેસ્ટ કોસ્ચ્યુમ, મેકઅપ અને સ્પેશિયલ જ્યુરી એવોર્ડ માટે પણ પસંદગી કરવામાં આવી છે. ‘વિલેજ રોકસ્ટાર’ એક યુવતીની વાત છે જે નાનકડા ગામમાં વસે છે, પરંતુ તેના સપનાં મોટા છે. આ ફિલ્મને બેસ્ટ મુવિ ઉપરાંત બેસ્ટ લોકેશન, સાઉન્ડ રેકોર્ડ, એડિટિંગ, ચાઇલ્ડ આર્ટિસ્ટ માટે પણ પસંદગી કરવામાં આવી છે.